**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын кыйсьӧм-вӧралӧм йылысь да кыйсян-вӧралан озырлун видзӧм йылысь» Коми Республикаса Оланпаслӧн**

**5 статьяӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2023 вося ӧшым тӧлысь 22 лунӧ

**1 статья.** Пыртны «Коми Республикаын кыйсьӧм-вӧралӧм йылысь да кыйсян-вӧралан озырлун видзӧм йылысь» Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2018, 10 №, 174 ст.; 2020, 18 №, 297 ст.; 2021, 6 №, 108 ст.; 10 №, 186 ст.; 18 №, 320 ст.; 2022, 13 №, 203 ст.; 15 №, 234 ст.) татшӧм вежсьӧм:

1 юкӧнса 2 пунктӧ содтыны татшӧм сюрӧса «и» пунктув:

«и) кыйсьӧм-вӧралӧм бӧрся видзӧдысь канму инспекторъяслысь, кодъяс Коми Республика мутасын збыльмӧдӧны кыйсьӧм-вӧралӧм бӧрся федеральнӧй канму контроль (дӧзьӧр), федеральнӧй тӧдчанлуна торйӧн ёна видзан вӧр-ва мутасъяс кындзи, олӧмсӧ да дзоньвидзалунсӧ страхуйтӧм;».

**2 статья.** Тайӧ Оланпасыс вынсялӧ 2024 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося ӧшым тӧлысь 30 лун

112-РЗ №